**EGYSÉGES SZERKEZETBEN**

**A büntetés-végrehajtás országos parancsnokának**

**91/2015. (XII.31.) OP**

***szakutasítása***

***az individuális (egyéni) pszichoszociális kockázatértékelésről, a személyi állomány pszichikai alkalmassági vizsgálatairól és a pszichológiai gondozási tevékenység rendszeréről***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - figyelemmel az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény, az egészségügyről szóló 1997. évi CLIV. törvény, az egyes rendvédelmi szervek hivatásos állományú tagjai egészségi, pszichikai és fizikai alkalmasságáról, közalkalmazottai és köztisztviselői munkaköri egészségi alkalmasságáról, a szolgálat-, illetve keresőképtelenség megállapításáról, valamint az egészségügyi alapellátásról szóló 57/2009. (X. 30.) IRM–ÖM–PTNM együttes rendelet, valamint a belügyminiszter irányítása alá tartozó rendvédelmi szervek munkavédelmi feladatai, valamint foglalkozás-egészségügyi tevékenysége ellátásának szabályairól szóló 70/2011. (XII. 30.) BM rendelet előírásaira - kiadom a következő szakutasítást.

1. A szakutasítás hatálya a Büntetés-végrehajtás Országos Parancsnokságára (a továbbiakban: BVOP), a büntetés-végrehajtási intézetekre és intézményekre (a továbbiakban: bv. intézetek), valamint bv. gazdasági társaságaira (a továbbiakban együtt: a bv. szervek) terjed ki.

2.  A szakutasítás

*a)  1. mellékleteként* kiadom az individuális (egyéni) pszichoszociális kockázatértékelés eljárásrendjét,

*b)  2. mellékleteként* kiadom a személyi állomány pszichikai alkalmassági vizsgálatainak eljárásrendjét,

*c)  3. mellékleteként* kiadom az egyes pszichikai alkalmassági vizsgálatok szakmai útmutatóit,

*d)  4. mellékleteként* kiadom a pszichológiai gondozási tevékenység rendszerét.

*Módosította: 41/2016 OP szakutasítás, 2016.10.05.*

3.  Az 1. melléklet által meghatározott kockázatértékelési protokoll kiadásáról a BVOP Egészségügyi Főosztály (a továbbiakban: EÜFO) gondoskodik a pszichológusok számára.

*Módosította: 41/2016 OP szakutasítás, 2016.10.05.*

4.  A 2. melléklet által meghatározott pszichikai alkalmassági protokoll kiadásáról az EÜFO gondoskodik a pszichológusok számára.

*Módosította: 41/2016 OP szakutasítás, 2016.10.05.*

1. A szakutasításban foglaltak felügyelete, ellenőrzése az EÜFO feladata.
2. Ez a szakutasítás 2016. január 1-jén lép hatályba.
3. Hatályát veszti a pszichológusok tevékenységét szabályozó, valamint a személyi állomány pszichikai alkalmassági vizsgálatairól és a pszichológiai gondozási tevékenység végrehajtásáról szóló módszertani útmutatók kiadásáról szóló

1-1/44/2010. (VII. 14.) OP intézkedés.

**Csóti András bv. altábornagy**

büntetés-végrehajtás országos parancsnoka

*1. melléklet*

**AZ INDIVIDUÁLIS (EGYÉNI) PSZICHOSZOCIÁLIS KOCKÁZATÉRTÉKELÉS ELJÁRÁSRENDJE**

1. Az individuális pszichoszociális kockázatértékelés pszichológusi kompetenciába tartozó szakfeladat, ezért annak végrehajtását pszichológusnak kell ellátnia. A pszichoszociális kockázatértékelésre vonatkozó alapelveket a belügyminiszter irányítása alá tartozó rendvédelmi szervek munkavédelmi feladatai, valamint foglalkozás-egészségügyi tevékenysége ellátásának szabályairól szóló 70/2011. (XII. 30.) BM rendelethez (a továbbiakban: Fogleü. Rendelet) kiadott módszertani levél tartalmazza.
2. A pszichoszociális kockázatértékelés célja az egészséget nem veszélyeztető és biztonságos munkavégzés segítése a pszichoszociális kockázat szintjének felmérése és az ahhoz társuló gondozási tevékenység meghatározása által.
3. A pszichoszociális kockázatértékelést minden hivatásos állományú taggal, közalkalmazottal és kormánytisztviselővel, illetve a bv. gazdasági társaságoknál foglalkoztatott személlyel el kell végezni, függetlenül a jogviszony jellegétől. A dolgozók különböző csoportjainak kockázatértékelése azonos módszertannal, ugyanakkor eltérő eljárásrendben történik.
4. Az individuális pszichoszociális kockázatértékelést a bv. pszichológusok egységes kockázatértékelési protokoll alapján végzik. A kockázatértékelési protokoll tartalmazza a kockázatbecslő kérdőívet, valamint annak kiértékelési rendszerét.
5. A kockázatbecslő kérdőív a hivatásos állományú tagoknál a pszichikai alkalmassági vizsgálat explorációs kérdőívének része. Közalkalmazottaknál, kormánytisztviselőknél és a bv. társaságoknál foglalkoztatott személyeknél a kockázatbecslő kérdőív önálló kérdőívként jelenik meg. Náluk a kérdőív kitöltését csak a protokollban meghatározott esetekben követi szóbeli exploráció.
6. A pszichoszociális kockázatértékelést hivatásos állományú tagoknál a következő esetekben szükséges elvégezni:
7. hivatásos állományban történő véglegesítés előtti pszichikai alkalmassági vizsgálatnál,
8. időszakos pszichikai alkalmassági vizsgálatnál,
9. műveleti csoport tagjaira vonatkozó éves pszichikai alkalmassági vizsgálatnál kétévente,
10. soron kívüli pszichikai alkalmassági vizsgálatnál,
11. a büntetés-végrehajtás országos parancsnoka által elrendelt soron kívüli alkalmassági vizsgálatnál,
12. más rendvédelmi szervtől, illetve a Magyar Honvédségtől történő áthelyezés előtt végzendő pszichikai alkalmassági vizsgálatnál.
13. A beosztás változását megelőző pszichikai alkalmassági vizsgálatnál a pszichoszociális kockázatértékelés elvégezhető, amennyiben az állományilletékes parancsnok vagy a pszichológus az értékelést szükségesnek ítéli.
14. A 6. pontban felsorolt alkalmassági vizsgálatok során másodfoknál, ideiglenesen alkalmatlan minősítés, illetve az ideiglenes alkalmatlanságot követő újabb alkalmassági vizsgálat esetén a pszichoszociális kockázatértékelést mindig el kell végezni.
15. Közalkalmazottaknál és kormánytisztviselőknél a pszichoszociális kockázatbecslő kérdőívet a pszichológus 3 évente veszi fel. A kockázatbecslő kérdőívet új dolgozók esetén még a véglegesítés előtt fel kell venni, ilyenkor a BVOP esetében a Humán Szolgálat, intézetekben a személyügyi és szociális osztály (a továbbiakban összefoglalóan: személyügy) a vizsgált személyt és a vizsgálatot végző pszichológust a véglegesítés időpontja előtt minimum 1 hónappal a kockázatértékelés szükségességéről kiértesíti. Ezt követően az értékelés végrehajtását a pszichológus a személyügy segítségével maga ütemezi. A már véglegesített közalkalmazottak és kormánytisztviselők pszichoszociális kockázatértékelésének végrehajtását szintén a személyügy szervezi meg úgy, hogy a kollégák pszichoszociális kockázatértékelésének időpontja a hivatásos személyi állomány alkalmassági vizsgálatával megegyező időszakra essen.
16. A bv. gazdasági társaságoknál foglalkoztatottak esetén a bv. pszichológus csak közreműködői vagy megbízási szerződéssel (a továbbiakban: szerződéssel) végez individuális pszichoszociális kockázatértékelést.

11. A pszichológus a társadalmi munkakörnyezet nyomtatványt (1. függelék) kitöltve, a saját és a vizsgált személy aláírásával ellátva az intézet munkavédelmi felügyelőjének adja át.

*Módosította: 41/2016 OP szakutasítás, 2016.10.05.*

1. A hivatásos állományú tagok kockázatbecslő kérdőívét a pszichikai alkalmassági vizsgálat borítékában kell tárolni. A közalkalmazottak és a kormánytisztviselők individuális pszichoszociális kockázatbecslő kérdőívét zárt borítékban, az intézetparancsnok által kijelölt zárt helyen szükséges tartani. A borítékra rá kell írni a vizsgált személy nevét, a vizsgálat dátumát, illetve azt, hogy csak orvos vagy pszichológus bonthatja fel. A bv. gazdasági társaságoknál foglalkoztatottak pszichoszociális kockázatértékelésének tárolási feltételeit a munkáltató határozza meg, az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény betartásával. A dokumentációt a bv. intézetek 50 évig megőrizni kötelesek.
2. A pszichoszociális kockázatértékelés eredménye meghatározza a kockázat csökkentésére szolgáló intézkedés szintjét (lásd 24/2015. (III.18.) OP szakutasítás az egészséget nem veszélyeztető és biztonságos munkavégzés szabályairól1.12.1. függeléke). Legenyhébb esetben intézkedés nem szükséges.
3. Ha a kockázatértékelés intézkedési szintje "figyelemmel kísérendő, de beavatkozást nem igényel", vagy "hosszú távú", akkor a pszichológus javaslatot tehet a vizsgált személy stresszkezelő-, vagy egyéb mentálhigiéniás jellegű tréningen való részvételére. A javaslatot a pszichológus a vizsgált személy nevével írásban megküldi az állományilletékes parancsnoknak.
4. "Középtávú", "rövid távú" vagy "azonnali" intézkedési szint esetén a pszichológus minden esetben a személyes exploráció, valamint a kockázatértékelés eredménye alapján szakmai javaslatot készít, amelyet a kockázatbecslő kérdőívhez csatol.
5. "Rövid távú (1-3 hónap)" vagy "Azonnali" intézkedési szintnél a pszichológus szakmai javaslatban tájékoztatja a kockázatértékelés eredményéről a foglalkozás-egészségügyi vagy alapellátó orvost, aki ezt követően intézkedik a vizsgált személy szakorvosi kivizsgálásáról, illetve gondozásba vételéről.
6. "Középtávú" intézkedési szint esetében a pszichológus saját hatáskörében mérlegel, hogy a vizsgált személynek tréninget javasol, vagy szakmai javaslatban tájékoztatja a kockázatértékelés eredményéről a foglalkozás-egészségügyi vagy alapellátó orvost, aki az előbbiekben meghatározottak szerint intézkedik.
7. Intézkedési javaslat elkészülte esetén a pszichológus a vizsgált személyt tájékoztatja a javaslat tartalmáról, valamint nyilatkoztatja a tájékoztatás megtörténtéről és az ártalomcsökkentésre szolgáló intézkedés igényléséről (*2. függelék*). Amennyiben a vizsgált személy az ártalomcsökkentésre szolgáló intézkedést nem igényli, úgy az intézkedést nem szükséges végrehajtani. Az elkészült nyilatkozatot a vizsgált személy egészségügyi anyagában kell tárolni.

*2. melléklet*

**AZ ÁLLOMÁNY PSZICHIKAI ALKALMASSÁGI VIZSGÁLATÁNAK ELJÁRÁSRENDJE**

**I. Alapelvek, kötelezettségek**

1. A felvételre jelentkezők, illetve a hivatásos állományban szolgálatot teljesítők esetében az egyes rendvédelmi szervek hivatásos állományú tagjai egészségi, pszichikai és fizikai alkalmasságáról, közalkalmazottai és köztisztviselői munkaköri egészségi alkalmasságáról, a szolgálat-, illetve keresőképtelenség megállapításáról, valamint az egészségügyi alapellátásról szóló 57/2009. (X. 30.) IRM–ÖM–PTNM együttes rendeletben (a továbbiakban: Együttes Rendelet) előírt pszichikai alkalmassági vizsgálatok szakszerű és egységes szempontrendszer alapján történő végrehajtása.
2. A személyügy kötelessége a pszichikai alkalmassági vizsgálatok megtervezése, ütemezése, megszervezése, a vizsgálati eredmények nyilvántartása. A személyügy feladata továbbá, hogy amennyiben a hivatásos állományú tag szolgálati helye megváltozik, úgy arról a szakpszichológust értesíti, és a pszichoszociális kockázatértékelés, valamint a pszichikai alkalmassági vizsgálat dokumentációját az egészségügyi anyaggal együtt az új szolgálati helyre megküldi.

*Módosította: 41/2016 OP szakutasítás, 2016.10.05.*

1. A személyügy az alkalmassági vizsgálatot úgy szervezi meg, hogy a vizsgált személy pihenőideje a legutóbbi szolgálat és a vizsgálat időpontja között biztosítva legyen. A hivatásos állomány tagja a pszichikai alkalmassági vizsgálaton – a közvetlen szolgálati elöljáró által meghatározott helyen és időben – köteles megjelenni.
2. A pszichikai alkalmassági vizsgálatokat szakpszichológus végezheti, vagy olyan pszichológus, aki szakképzésen vesz részt, és számára szakpszichológus szupervíziót biztosít. A feladat végrehajtásával lehetőleg büntetés-végrehajtási tapasztalattal rendelkező szakpszichológust kell megbízni (a vizsgálatot végző szakpszichológus lehet a bv. állományába tartozó szakpszichológus, szerződéssel foglalkoztatott szakpszichológus vagy a rendőrségen alapellátó pszichológusként dolgozó szakpszichológus).

*Módosította: 41/2016 OP szakutasítás, 2016.10.05.*

1. Amennyiben a vizsgálatot nem a bv. állományába tartozó pszichológus végzi el, úgy a jelen szakutasítás tartalmát a vizsgálatot végző személlyel ismertetni kell.
2. A személyügy – az adott szakterületi elöljáró egyidejű értesítése mellett - a véglegesítés előtti pszichikai alkalmassági vizsgálat esedékességét a próbaidő lejárta előtt legalább három hónappal, az időszakos pszichikai alkalmassági vizsgálatok ütemezését a tárgyév február 15- ig, a vizsgálatra kötelezettek listájának átadásával jelzi a szakpszichológusnak.
3. A próbaidőre kinevezettek véglegesítés előtti alkalmassági vizsgálatait – a másodfokú vizsgálat lehetőségét is figyelembe véve – úgy kell elvégezni, hogy a végleges döntés még a próbaidő lejárta előtt meghozható legyen.
4. A személyügy - az előző pszichikai alkalmassági vizsgálati dokumentáció átadása mellett - a beosztás változását megelőző-, illetve a műveleti csoportra vonatkozó pszichikai alkalmassági vizsgálatok esedékességének letelte előtt legalább két héttel, a soron kívüli pszichikai alkalmassági vizsgálat szükségességét azonnal jelzi a szakpszichológusnak.
5. A személyügy a vizsgálatok megkezdése előtt átadja a szakpszichológusnak a vizsgálatra kötelezett azonosító adataival kitöltve az aktuális vizsgálati adatlapot (*3. – 4. függelék*), továbbá a minősítés nyomtatványát (az Együttes Rendelet 5. mellékletének 1. függeléke, a továbbiakban: minősítő lap).
6. A szolgálatképesség és beosztásra való alkalmasság helyreállítása érdekében, amennyiben szükséges, a szakpszichológus a vizsgált személyt személyes gondozásban részesíti, illetve intézkedik a gondozásba vételére, indokolt esetben javaslatot tesz rehabilitációra, más beosztásba helyezésre vagy a szolgálat megszüntetésére.
7. A véglegesítés előtti pszichikai alkalmasság elbírálásánál a szakpszichológus a szolgálati viszony fennállása alatt keletkezett pszichológiai dokumentáció, továbbá a munkavállalóról készült szolgálati elöljárói vélemény figyelembe vételével hoz döntést. A szakpszichológus egyéb esetben is kérheti a vizsgált személyről a szolgálati elöljáró véleményének becsatolását.
8. A szakpszichológus jogosult az előírtakon túl egyéb módszerek, eljárások alkalmazására is.
9. Pszichiátriai megbetegedés gyanúja esetén további vizsgálatokat kizárólag pszichiáter szakorvos végezhet, melyet a szakpszichológus javaslatára az alapellátó orvos kezdeményezhet.

**II. Szervezési és egyéb feladatok**

1. A szakpszichológus munkatervének igazodnia kell ahhoz, hogy az adott évben vizsgálatra kötelezettek szűrésére a helyi sajátosságok figyelembe vételével idő- és költségtakarékosan, hatékonyan kerüljön sor.
2. A szakpszichológus a vizsgálat megkezdése előtt ismerteti a vizsgálatban részt vevő személlyel a vizsgálat indokát és menetét, valamint ellenőrzi a vizsgálatra rendelt személy személyazonosságát. Pszichológiai asszisztens foglalkoztatása esetén, a tesztek, kérdőívek kitöltési instrukcióit az asszisztens közli, illetve közreműködik a tesztek értékelésében.
3. A szakpszichológus a kiértékelt vizsgálati eljárások eredményeire alapozva, explorációt követően hoz döntést. A pszichikai alkalmassági vizsgálatok vizsgálati eljárásait az EÜFO által kiadott pszichikai alkalmassági protokoll tartalmazza.
4. A szakpszichológus az alkalmas minősítést szóban közli és írásban regisztrálja a vizsgálati adatlap megfelelő részének kitöltésével, amelyet a vizsgálati dokumentációban helyez el. Az ideiglenesen alkalmatlan és az alkalmatlan minősítést szóban és írásban is tudatni, a döntés indokolását ismertetni szükséges, ennek teljesítését a vizsgálati adatlapon a vizsgált személy aláírásával igazolni kell. Alkalmatlan minősítés esetén, a szakpszichológus köteles tájékoztatást adni a fellebbezés lehetőségéről.
5. A „Pszichikailag ideiglenesen alkalmatlan…-ig”, „Pszichikailag alkalmatlan”, „ A tervezett szolgálati beosztásra pszichikailag alkalmatlan” minősítés megállapítása esetén, annak okát a minősítő, az Együttes Rendelet 6. mellékletében felsorolt pszichológiai alkalmassági követelményekben feltüntetett kódszámok megjelölésével, rögzíti a vizsgálati adatlapon.
6. A szakpszichológus a vizsgálati adatlapot, amennyiben ideiglenesen alkalmatlan vagy alkalmatlan minősítés döntést hozott, haladéktalanul átadja az alapellátó orvosnak.
7. A szakpszichológus a minősítést a minősítő lapra vezeti rá, a minősítés alatt dátummal és aláírással látja el a dokumentumot és minden esetben a személyügy felé továbbítja.

**III. Összeférhetetlenség**

1. A vizsgálati és a vizsgálatot végző személy összeférhetetlenségének meghatározásában a Magyar Pszichológiai Társaság és a Magyar Pszichológusok Érdekvédelmi Egyesülete Szakmai Etikai Kódexe az irányadó. Amennyiben kizáró körülmény áll fenn, első fokon az EÜFO vezetője által kijelölt szakpszichológus, másodfokon az EÜFO II. fokú Egészségügyi Alkalmasságot Vizsgáló Bizottsága (továbbiakban: Bizottság) jár el.

**IV. A pszichikai alkalmasság minősítése**

# A pszichikai alkalmasság minősítésének kritériumait (alkalmas, ideiglenesen alkalmatlan, alkalmatlan) az Együttes Rendelet 10. §-ban foglaltak szerint kell alkalmazni.

1. Amennyiben a vizsgált személy ideiglenesen alkalmatlan minősítést kap, a szakpszichológus haladéktalanul értesíti az alapellátó orvost, aki intézkedik a gondozásba vételére, illetve egészségügyi felmentésére, valamint a szükséges szakvizsgálatok elvégzésére.
2. Pszichikailag ideiglenesen alkalmatlan minősítés esetén a minősítésben megjelölt időtartam - legfeljebb 6 hónap - lejártát követően a pszichikai alkalmassági vizsgálatot ismételten el kell végezni. Az ismételt vizsgálat során az ideiglenesen alkalmatlan minősítés már nem alkalmazható. A kontroll vizsgálatokhoz szükséges eljárásokat, a fennálló probléma jellegének megfelelően, a vizsgálatot végző szakpszichológus határozza meg.
3. Pszichikailag alkalmatlan minősítés esetében az állományilletékes parancsnok, illetve az alapellátó orvos az Együttes rendeletben meghatározottak szerint jár el.
4. A tervezett szolgálati beosztásra pszichikailag alkalmas minősítést kell megállapítani, ha a vizsgált személy megfelel a tervezett beosztás ellátásával összefüggésben támasztott szellemi, érzékelési, személyiségbeli, értékrendi és pályamotivációs követelményeknek. A tervezett szolgálati beosztásra pszichikailag alkalmatlan minősítést kell megállapítani, ha a vizsgált személy ezen követelmények valamelyikének nem felel meg.

**V. Jogorvoslat**

1. Amennyiben a pszichikai alkalmassági vizsgálaton részt vevő személy nem ért egyet a pszichikai alkalmasság véleményezéséről és minősítéséről hozott döntéssel, annak kézhezvételétől számított 8 napon belül fellebbezéssel élhet. A fellebbezést a vizsgálatot kérő személyügynél kell benyújtani.
2. A hivatásos állományba kinevezés előtti másodfokú alkalmassági vizsgálat esetén a személyügy haladéktalanul megküldi a Bizottság számára a fellebbezést, a parancsnoki javaslatot, a másodfokú vizsgálatra rendelő lapot, az elsőfokú alkalmasság minősítő lapját, illetve zárt borítékban a Büntetés-végrehajtási Szervezet Oktatási, Továbbképzési és Rehabilitációs Központjának (a továbbiakban: BVOTRK) által készített összefoglalást az első fokon végzett pszichológiai vizsgálatok eredményéről.
3. Egyéb másodfokú pszichikai alkalmassági vizsgálat esetén a személyügy megküldi a fellebbezést a Bizottságnak. A fellebbezés mellé zárt borítékban csatolni kell az első fokú vizsgálatot végző szakpszichológus által készített összefoglaló véleményt (amely tartalmazza az alkalmazott módszereket, eredményeket és az indoklást), a vezető által írt értékelő véleményt, másolatot a korábban keletkezett pszichikai alkalmassági vizsgálatok anyagáról (különös tekintettel az aktuális pszichikai vizsgálat első fokának eredményére), a gondozás során keletkezett orvosi dokumentációról, illetve másolatot minden olyan előzményi dokumentumról, amely az alkalmasság szempontjából releváns.
4. A fellebbezésről annak benyújtását követő 30 napon belül a Bizottság érdemben dönt.
5. A fellebbezés elbírálásában nem vehet részt az, aki az első fokon hozott döntés meghozatalában, illetve az annak alapjául szolgáló alkalmassági vizsgálatban részt vett.

**VI. Adminisztráció, adatvédelem**

1. Az alkalmassági vizsgálatot végző szakpszichológus a minősítő lapot, valamint külön zárt borítékban a vizsgálatok pszichológiai eredményeit megküldi a vizsgálatot kérő személyügy részére, azokat a személyügyi informatikai rendszerben rögzítik.
A borítékon fel kell tüntetni a vizsgált személy nevét, minősítését, a vizsgálat dátumát, továbbá azt, hogy kizárólag orvos vagy szakpszichológus bonthatja fel.
2. A borítékban lévő pszichológiai leleteket - kivéve, ha hivatásos állományba kinevezésre alkalmatlanság miatt nem kerül sor - az intézetparancsnok által kijelölt zárt helyen szükséges tartani. A boríték felbontására, illetve az abban lévő adatok kezelésére csak az alapellátó orvos és a szakpszichológus jogosult. A vizsgálati eredményeket az egészségügyi adatvédelmi előírásokat figyelembe véve a leszereléstől számított 50 évig meg kell őrizni.
3. A vizsgálati és terápiás eljárások, továbbá a dokumentációk vezetése, megőrzése, illetve megsemmisítése tekintetében a szakpszichológus az információs önrendelkezési jogról és az információszabadságról szóló 2011. évi CXII. törvényben, valamint az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvényben foglaltak szerint köteles eljárni. Az egyéb betegjogokat illetően az egészségügyről szóló 1997. évi CLIV. törvényben foglaltak mérvadók.

*3. melléklet*

**AZ EGYES PSZICHIKAI ALKALMASSÁGI VIZSGÁLATOK SZAKMAI ÚTMUTATÓI**

**1.A hivatásos állományba kinevezés előtti pszichikai alkalmassági vizsgálat**

**1.1/A**. Az újonnan épülő büntetés-végrehajtási intézetekben hivatásos szolgálati jogviszonyt létesíteni szándékozó jelentkezők esetében a pszichikai alkalmassági vizsgálatok végrehajtásának jogosultsága a BVOTRK irányítása és felügyelete mellett a toborzási tevékenységbe e célból bevont szakpszichológusokra is kiterjed.

A vizsgálatok ütemezése, szervezése, a szakpszichológusok kijelölése (az EÜFO-val történt előzetes egyeztetés után), az adatbázis kezelése, a vizsgálati eredmények nyilvántartása a BVOTRK feladata. A pszichikai vizsgálatok zökkenőmentes végrehajtása érdekében az érintett büntetés-végrehajtási intézetek személyügyének illetékes munkatársa köteles a BVOTRK szakasszisztensével felvenni a kapcsolatot a jelentkezők adatainak adatbázisba kerülése és a vizsgálat megszervezése, ütemezése céljából.

A pszichikai alkalmassági vizsgálatokat a vizsgálat végrehajtásához szükséges BVOTRK által végrehajtott képzést követően a BVOTRK felügyelete mellett a kijelölt szakpszichológusok, illetve - a megnövekedett munkaterhelést figyelembe véve - a területileg érintett más büntetés-végrehajtási intézetek állományába tartozó, a feladatra kiképzett szakpszichológusok láthatják el.

A vizsgálatok végrehajtásához szükséges képzést a BVOTRK szakpszichológusa végzi.

*Módosította: 41/2016 OP szakutasítás, 2016.10.05.*

**1.1.Elsőfokú vizsgálat**

A pszichikai alkalmassági vizsgálatot első fokon a BVOTRK erre a feladatra kijelölt szakpszichológusa végzi.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

* 1. **Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan – az Együttes rendelet 6. mellékletében meghatározottak szerint - az első fokon megállapított alkalmatlansági ok(ok) ismételt alapos vizsgálata alapján - indokolt esetekben kiegészítő vizsgálatok alkalmazásával - klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

**2.A hivatásos állományban történő véglegesítés előtti pszichikai alkalmassági vizsgálat**

* 1. **Első fokú vizsgálat**

A hivatásos állomány tagja véglegesítés előtti pszichikai alkalmassági vizsgálatát szakpszichológus végzi.

Az állományilletékes parancsnok az illetékes szolgálati elöljáróval történt egyeztetést követően, minden vizsgált személyre vonatkozóan kitölteti és a szakpszichológushoz a megadott határidőig eljuttatja a munkavállalóról készített „Vezetői értékelő kérdőív véglegesítéshez” című dokumentumot (*5. függelék*).

A pszichikai alkalmasságot a személyiségteszt és az exploráció komplex értékelése alapján, valamint – ha a vizsgált személy pszichikai állapota indokolja – kiegészítő vizsgálatok elvégzésével, a vizsgálatot végző szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

* 1. **Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan - a rendelet 6. mellékletében meghatározottak szerint - az első fokon megállapított alkalmatlansági ok(ok) ismételt alapos vizsgálata alapján - indokolt esetekben kiegészítő vizsgálatok alkalmazásával - klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

**3.Időszakos pszichikai alkalmassági vizsgálat**

**3.1.Első fokú vizsgálat**

A hivatásos állomány tagjainak időszakos pszichikai alkalmassági vizsgálatát első fokon a szakpszichológus kétévenként végzi el.

A bv. intézetek parancsnokai a BVOP hivatásos állományú tagjai, a bv. pszichológusok, valamint a Nemzeti Közszolgálati Egyetem Rendészettudományi Kar Büntetés-végrehajtási Szak nappali hallgatói időszakos pszichikai alkalmassági vizsgálatait a Bizottság klinikai szakpszichológusa végzi.

A pszichikai alkalmasságot a személyiségteszt és az exploráció komplex értékelése alapján, valamint – ha a vizsgált személy pszichikai állapota indokolja – kiegészítő vizsgálatok elvégzésével a vizsgálatot végző szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag ideiglenesen alkalmatlan…-ig

c) Pszichikailag alkalmatlan

Ha a vizsgált személy alkalmatlan, illetve ideiglenesen alkalmatlan minősítést kap, az alapellátó orvos intézkedik gondozásba vételére, illetve a szükséges szakvizsgálatok elvégzésére. Alkalmatlan minősítés esetén az alapellátó orvos haladéktalanul kezdeményezi a másodfokú pszichikai alkalmassági vizsgálat lefolytatását.

**3.2.Másodfokú vizsgálat**

Az időszakos pszichikai alkalmassági vizsgálatot másodfokon a Bizottság klinikai szakpszichológusa végzi.

A BVOP hivatásos állományú tagjai, a bv. pszichológusok, valamint a Nemzeti Közszolgálati Egyetem Rendészettudományi Kar Büntetés-végrehajtási Szak nappali hallgatói másodfokú időszakos pszichikai alkalmassági vizsgálatait EÜFO vezetője által kijelölt klinikai szakpszichológus végzi.

A fellebbezés elbírálásában nem vehet részt az a szakpszichológus, aki az első fokon hozott döntés meghozatalában, illetve az annak alapjául szolgáló alkalmassági vizsgálatban részt vett.

A bv. intézetek parancsnokai esetében a pszichikai alkalmassági vizsgálatokat másodfokon az MH Egészségügyi Központ (a továbbiakban: MH HEK), illetve a jogutódként a feladatra később kijelölt intézmény szakemberei végzik.

A pszichikai alkalmasságot célzottan az első fokon megállapított alkalmatlansági ok(ok) ismételt alapos vizsgálata alapján - indokolt esetekben kiegészítő vizsgálatok alkalmazásával - klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag ideiglenesen alkalmatlan …-ig

c) Pszichikailag alkalmatlan

Az alkalmatlanság másodfokú megállapítása esetén az alapellátó orvos az alkalmasság felülvizsgálatára irányuló eljárást (a továbbiakban: FÜV eljárás) kezdeményez.

**4.Más rendvédelmi szervtől, illetve a Magyar Honvédségtől történő áthelyezés előtt végzendő pszichikai alkalmassági vizsgálat**

**4.1.Első fokú vizsgálat**

Más rendvédelmi szervtől, illetve a Magyar Honvédségtől a büntetés-végrehajtáshoz történő áthelyezés előtti pszichikai alkalmassági vizsgálatot a leendő szolgálati hely által biztosított szakpszichológus végzi a rendelkezésre bocsátott pszichológiai dokumentáció és személyes vizsgálat alapján.

A pszichikai alkalmasságot a személyiség-, a teljesítmény-, és a figyelem vizsgálatok, továbbá az exploráció komplex értékelése alapján a vizsgálatot végző szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

**4.2.Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan - az Együttes rendelet 6. mellékletében meghatározottak szerint - az első fokon megállapított alkalmatlansági ok(ok) ismételt alapos vizsgálata alapján - indokolt esetekben kiegészítő vizsgálatok alkalmazásával - klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

**5.A beosztás változását megelőző pszichikai alkalmassági vizsgálat**

**5.1.Első fokú vizsgálat**

A hivatásos állomány tagja beosztásának változása esetén pszichikai alkalmassági vizsgálatot kell végezni az Együttes rendeletben meghatározott feltételek fennállása esetén.

Egy adott szakterületen történő átcsoportosítás esetén a pszichikai alkalmassági vizsgálatot nem kell elvégezni.

A pszichikai alkalmassági vizsgálatot első fokon az új beosztás szerinti szolgálati hely által biztosított szakpszichológus végzi.

A bv. intézetek parancsnokhelyetteseinek/osztályvezetőinek beosztás változását megelőző pszichikai alkalmassági vizsgálatait – előzetes bejelentkezés alapján – az EÜFO vezetője által kijelölt szakpszichológusok végzik.

A vizsgálatot végző szakpszichológus a rendelkezésre álló korábbi időszakos pszichikai alkalmassági vizsgálat eredményei, a betöltendő beosztás alkalmassági kritériumainak vizsgálata, valamint az exploráció, továbbá ha szükséges - az új munkakör kritériumainak megfelelő – egyéb kiegészítő vizsgálatok elvégzése alapján minősíti az alkalmasságot.

A pszichikai alkalmassági vizsgálat alapján a minősítés lehet

a) A tervezett szolgálati beosztásra pszichikailag alkalmas

b) A tervezett szolgálati beosztásra pszichikailag alkalmatlan

**5.2.Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan az első fokon megállapított alkalmatlansági ok(ok) ismételt alapos vizsgálata alapján a klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) A tervezett szolgálati beosztásra pszichikailag alkalmas

b) A tervezett szolgálati beosztásra pszichikailag alkalmatlan

**6.Műveleti csoportra vonatkozó pszichikai alkalmassági vizsgálatok**

**6.1.Műveleti csoportba kerüléshez szükséges pszichikai alkalmassági vizsgálat**

A hivatásos állomány tagja műveleti csoportba történő beosztása előtt alkalmassági vizsgálatot kell végezni. A szűrést szakpszichológus hajtja végre.

A vizsgálatot végző szakpszichológus a rendelkezésre álló pszichológiai dokumentáció, a legutóbb elvégzett időszakos pszichikai alkalmassági vizsgálat eredménye, a személyiség-, a teljesítmény-, a figyelem vizsgálatok, valamint az exploráció, továbbá ha szükséges - az új munkakör kritériumainak megfelelő - kiegészítő vizsgálatok alapján minősíti az alkalmasságot.

A pszichikai alkalmassági vizsgálat alapján a minősítés lehet:

a) Pszichikailag alkalmas műveleti csoportba történő beosztásra

b) Pszichikailag alkalmatlan műveleti csoportba történő beosztásra

**6.2.Műveleti csoport tagjaira vonatkozó évenkénti pszichikai alkalmassági vizsgálata**

A műveleti csoport tagjának évenkénti pszichikai alkalmassági vizsgálatát szakpszichológus végzi.

A pszichikai alkalmasságot a személyiségteszt és az exploráció komplex értékelése alapján, valamint – ha a vizsgált személy pszichikai állapota indokolja – kiegészítő vizsgálatok elvégzésével, a vizsgálatot végző szakpszichológus minősíti.

A szakpszichológus lehetőség szerint az időszakos pszichikai alkalmassági vizsgálattal egyidejűleg, a műveleti csoport összes tagjának részvételével csoport megbeszélést vezet, ahol közösen feltárják az esetlegesen előfordult konfliktus-helyzeteket és ezek hatásait.

A pszichikai alkalmassági vizsgálat alapján a minősítés lehet:

a) Pszichikailag alkalmas a műveleti csoportba történő beosztásra

b) Pszichikailag alkalmatlan a műveleti csoportba történő beosztásra

**7.Állományilletékes parancsnoki beosztásba kinevezést megelőzően**

**7.1.Első fokú vizsgálat**

A pszichikai alkalmassági vizsgálatot első fokon a MH HEK, illetve a jogutódként a feladatra később kijelölt intézmény szakemberei végzik.

A pszichikai alkalmassági vizsgálat alapján a minősítés lehet:

a) Pszichikailag alkalmas állományilletékes parancsnoki beosztásra

b) Pszichikailag alkalmatlan állományilletékes parancsnoki beosztásra

**7.2.Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan az első fokon megállapított alkalmatlansági ok(ok) ismételt alapos vizsgálata alapján a klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas állományilletékes parancsnoki beosztásra

b) Pszichikailag alkalmatlan állományilletékes parancsnoki beosztásra

**8.Soron kívüli pszichikai alkalmassági vizsgálat**

**8.1.Első fokú vizsgálat**

Az állományilletékes parancsnok az Együttes rendeletben meghatározott esetekben írásban, indokolással ellátva, elrendelheti a hivatásos állomány tagja soron kívüli pszichikai alkalmassági vizsgálatát, melyet első fokon szakpszichológus hajt végre.

A pszichikai alkalmasságot célzottan a felmerült alkalmatlansági ok(ok) vizsgálata alapján - indokolt esetekben kiegészítő vizsgálatok alkalmazásával – a vizsgálatot végző szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag ideiglenesen alkalmatlan - ig

c) Pszichikailag alkalmatlan

Ha a vizsgált személy alkalmatlan, illetve ideiglenesen alkalmatlan minősítést kap, az alapellátó orvos intézkedik a hivatásos állomány tagja gondozásba vételére, illetve a szükséges szakvizsgálatok elvégzésére. Alkalmatlan minősítés esetén az alapellátó orvos haladéktalanul kezdeményezi a másodfokú pszichikai alkalmassági vizsgálat lefolytatását.

**8.2.Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan az első fokon megállapított alkalmatlansági ok(ok) ismételt alapos vizsgálata alapján a klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag ideiglenesen alkalmatlan…- ig

c) Pszichikailag alkalmatlan

Az alkalmatlanság másodfokú megállapítása esetén az alapellátó orvos FÜV eljárást kezdeményez.

**9.A büntetés-végrehajtás országos parancsnoka által elrendelt soron kívüli alkalmassági vizsgálat**

A büntetés-végrehajtás országos parancsnoka alkalmasságot befolyásoló körülmények észlelése esetén elrendelheti egyes beosztásokat betöltők soron kívüli alkalmassági vizsgálatát, illetve egyes alkalmassági vizsgálatok személyi állomány egészére vagy meghatározott részére történő elvégzését.

**9.1.Első fokú vizsgálat**

A büntetés-végrehajtás országos parancsnoka által elrendelt soron kívüli pszichikai alkalmassági vizsgálatot első fokon szakpszichológus végzi.

A pszichikai alkalmasságot a büntetés-végrehajtás országos parancsnoka által észlelt alkalmasságot befolyásoló körülmény pszichés, mentális hátterében felmerült alkalmatlansági okok, tényezők célzott vizsgálata alapján a vizsgálatot végző szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag ideiglenesen alkalmatlan ig

c) Pszichikailag alkalmatlan

Ha a vizsgált személy alkalmatlan, illetve ideiglenesen alkalmatlan minősítést kap, az alapellátó orvos intézkedik a hivatásos állomány tagja gondozásba vételére, illetve a szükséges szakvizsgálatok elvégzésére. Alkalmatlan minősítés esetén az alapellátó orvos haladéktalanul kezdeményezi a másodfokú pszichikai alkalmassági vizsgálat lefolytatását.

**9.2.Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan az első fokon megállapított alkalmatlansági ok(ok) ismételt alapos vizsgálata alapján a klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag ideiglenesen alkalmatlan …-ig

c) Pszichikailag alkalmatlan

Az alkalmatlanság másodfokú megállapítása esetén az alapellátó orvos FÜV eljárást kezdeményez.

**10.A hivatásos állományba visszavételt megelőző pszichikai alkalmassági vizsgálat**

**10.1.Elsőfokú vizsgálat**

A pszichikai alkalmassági vizsgálatot első fokon a BVOTRK erre a feladatra kijelölt szakpszichológusa végzi.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

**10.2.Másodfokú vizsgálat**

A pszichikai alkalmassági vizsgálatot másodfokon a Bizottság klinikai szakpszichológusa végzi.

A pszichikai alkalmasságot célzottan – az Együttes rendelet 6. mellékletében meghatározottak szerint - az első fokon megállapított alkalmatlansági ok(ok) ismételt alapos vizsgálata alapján - indokolt esetekben kiegészítő vizsgálatok alkalmazásával - klinikai szakpszichológus minősíti.

A pszichikai alkalmassági vizsgálat alapján a minősítés lehet:

a) Pszichikailag alkalmas

b) Pszichikailag alkalmatlan

*4. melléklet*

**A PSZICHOLÓGIAI GONDOZÁSI TEVÉKENYSÉG RENDSZERE**

1. A pszichoszociális kockázat csökkentésére szolgáló, az alkalmatlan vagy az ideiglenesen alkalmatlan minősítés esetén történő gondozást végezheti szerződéssel foglalkoztatott szakpszichológus, a rendőrség alapellátó pszichológusa, vagy az érintett személyi állományú tag lakóhely szerint területileg illetékes ideggondozójának pszichológusa vagy pszichiátere. Ha az intézeti szakpszichológus azt indokoltnak és szükségesnek látja, és a gondozási tevékenység őt egyéb szolgálati feladatainak végrehajtásában nem akadályozza, úgy saját maga is végezhet gondozást.
2. A lakóhely szerint területileg illetékes szakellátási lehetőségekről az alapellátó orvos és szakpszichológus ad tájékoztatást. A bv. intézeten kívül gondozást végző szakember számára az alapellátó orvos eljuttatja a szakpszichológus által írt összefoglaló véleményt és az elöljárói értékelő véleményt. A szakpszichológus összefoglaló véleményének tartalmaznia kell a gondozásba vétel indokát és a kezelésre szoruló probléma jellegét.
3. A szakpszichológus alkalmassági vizsgálaton kívül is kezdeményezheti a hivatásos állományú tag gondozásba, illetve betegállományba vételét. Betegállományba vétel javaslatánál a szakpszichológus az alapellátó orvos számára összefoglaló pszichológiai véleményt készít az állományú tagról. A betegállományba helyezett kolléga a szakpszichológus által kötelezhető arra, hogy nála előre megegyezett időpontokban gondozásra megjelenjen. A megjelenések időpontjait a szakpszichológus a vizsgált személy egészségügyi dokumentációjában rögzíti. A szakpszichológus mindezek mellett javaslatot tehet az intézet parancsnoka felé a hivatásos személyi állományú tag tréningen való részvételére is.
4. A szakpszichológusnak a gondozásba vétel tényét az általa vezetett dokumentációban rögzíteni kell. Minden alkalomról feljegyzést kell készíteni, amelynek a szakmai szempontokon túl tartalmaznia kell az aktuális megállapodásokat a szakpszichológus és a gondozásba vett személy között, továbbá a következő találkozás időpontját is.
5. A szakpszichológus az egészségügyi dokumentációban, személyenként az adott gondozási tevékenységet az alább felsorolt négy kritérium feltüntetésével rögzíti:

**V**: a pszichés állapot súlyossága, amely meghatározza, hogy milyen beavatkozás szükséges.

V/1: kevésbé súlyos állapot, amely rövid támogató tevékenységgel helyrehozható.

V/2: közepesen súlyos, a személyiség átmeneti működészavarával jellemezhető állapot, mely tanácsadó tevékenységgel ellátható.

V/3: súlyos, a személyiség dezintegrált, adaptáció képtelen állapotával jellemezhető kép, mely terápiás beavatkozást igényel (szükség szerint gyógyszeres és pszichoterápiás kezelést). Az ellátás csak pszichiáter, pszicho-terapeuta, klinikai szakpszichológus képesítéssel végezhető. Amennyiben a bv. szervnél ilyen képzettségű szakembert nem foglalkoztatnak, az alapellátó orvos intézkedése és szakellátásba vonás szükséges, a következő helyszíneken:

- a lakóhely szerint területileg illetékes pszichiátriai/pszichológiai szakrendelés vagy állapottól függően pszichiátriai osztály,

- a lakóhely szerint területileg illetékes pszichiátriai ambulancia,

- MH Honvédkórház, illetve az ennek jogutódjaként, a rendvédelmi szervek ellátására kijelölt egészségügyi intézmény.

**T**: a gondozási tevékenység időtartama

T/0: szakellátásra küldés, utánkövetés.

T/1: tanácsadás 1-3 találkozás során.

T/2: tanácsadás 4-10 találkozás során

T/3: hosszabb távú támogatás.

**P**: a probléma típusa

P/1: krízisállapot (munkahelyen és/vagy magánéletben történt súlyos, akut esemény váltja ki).

P/2: munkahelyi probléma.

P/3: magánéleti, családi probléma.

P/4: szociális probléma.

P/5: kevert formák.

**G**: a gondozásba vétel szakmai tartalma

G/1: figyelemmel kísérés, utánkövetés, időszakos kontroll.

G/2: mentálhigiénés alapú táppénzre vétel javasolt.

G/3: más beosztásba helyezés javasolt.

G/4: illetékes pszichológus által történő ellátás tanácsadással (1-5 alkalom).

G/5: illetékes pszichológus által történő ellátás, gondozásba vétellel (5 alkalomnál több).

G/6: bevonás csoportos fejlesztő tevékenységbe.

G/7: külső beavatkozás szükséges (pszichoterápia és/vagy gyógyszeres kezelés).

1. Amennyiben a gondozást nem az intézeti alapellátó szakpszichológus végzi, ennek tényét az alapellátó orvos a gondozott személy egészségügyi nyilvántartásában rögzíti. Ilyen esetben a gondozásba vett személy kötelessége, hogy már folyamatában bemutassa az alapellátó orvosnak és a szakpszichológusnak az ellátását biztosító szakember által kiadott leleteket, illetve az általa kiadott szakvéleményt. A szakvéleménynek tartalmaznia kell a felállított diagnózist és a tervezett pszichológiai beavatkozás jellegét, várható időtartamát. A gondozás befejezését követően a gondozásba vett személy az elkészített összefoglaló szakvéleményt ismételten köteles rendelkezésre bocsátani.
2. A szakpszichológus által történő gondozásba vétel akkor is lezárható közös megegyezéssel, ha az érintett pszichés stabilitása, munkaképessége már helyreállt, viszont saját döntése alapján még tartani kívánja a kapcsolatot szakemberrel.
3. Ideiglenesen alkalmatlan, illetve alkalmatlan minősítést követő gondozás lezárulta után a gondozott személyi állományú tag minimum egy évig háromhavonta köteles kontroll céljából exploráción megjelenni, annak eredményét az alapellátó orvosnak bemutatni. Amennyiben indokoltnak ítéli, az explorációt végző személy a személyi állományú tagot ismételten gondozásba vonhatja.

Függelékek:

1.függelék: [Társadalmi munkakörnyezet nyomtatvány](http://bv.gov.hu/admin/download/9/a2/b1000/2015_91szu-f01.docx)

*Módosította: 10/2017 OP szakutasítás, 2017.01.31.*

2.függelék: [Nyilatkozat pszichoszociális ártalomcsökkentést szolgáló intézkedés igénybevételére](http://bv.gov.hu/admin/download/1/62/41000/2015_91szu-f02.docx)

3.függelék: [I. fokú pszichológiai vizsgálati adatlap](http://bv.gov.hu/admin/download/2/62/41000/2015_91szu-f03.docx)

4.függelék: [II. fokú pszichológiai vizsgálati adatlap](http://bv.gov.hu/admin/download/4/62/41000/2015_91szu-f04.docx)

5.függelék: [Vezetői értékelő kérdőív véglegesítéshez](http://bv.gov.hu/admin/download/5/62/41000/2015_91szu-f05.docx)